Rúnar Arnórsson skrifarsunnudaginn 12. janúar 2020 kl. 19:50 Einn virtasti golfvallahönnuður heims , Pete Dye , lést síðastliðinn fimmtudag 94 ára að aldri . Dye , sem er meðal annars í frægðarhöll golfsins ( e. „ World Golf Hall of Fame “ ) , hannaði yfir 100 golfvelli um allan heim og eru margir af þeim einhverjir af þekktustu völlum í heimi . Meðal annars hannaði hann Habour Town Golf Links völlinn , Whistling Straits og TPC Sawgrass . Sá síðast nefndi er eflaust hvað þekktastur fyrir 17. holuna sem er par 3 hola þar sem flötin er eyja . Margir hafa tjáð sig um fráfall Dye , meðal annars yfirmaður PGA mótaraðarinnar , Jay Monahan , en hann sagði að Dye væri einn af mikilvægustu hönnuðum golfsögunnar og hann hafi verið sannur vinur mótarðarinnar . Jack Nicklaus , sem snéri sér að golfvallahönnun eftir sinn feril , þakkaði Dye fyrir að kynna sig fyrir golfvallahönnun . Vellirnir hjá Dye voru þekktir fyrir að vera fljótir að refsa kylfingum fyrir slæm högg . Snedeker , sem vann RBC Heritage mótið árið 2011 , en mótið er leikið á Harbour Town Links vellinum , sagði það að hann hefði látið kylfingum líða illa á vellinum . „ Hann var goðsögn þegar kom að golfvallahönnun . Hann lét þér líða óþægilega allan hringinn og hann gerði það sjónrænt . Hann fékk þig til að hugsa . Þú virðir hann fyrir alla þá velli sem hann hefur hannað en meðan maður leikur vellina hans þá þoldir þú hann ekki . “